31.10.2022
Uradni list Evropske unije
SL
L 282/159
POGLAVJE 20 PROIZVODI IZ VRTNIN, SADJA, OREŠKOV ALI DRUGIH DELOV RASTLIN Opombe 1.
V to poglavje ne spadajo: (a) vrtnine, sadje ali oreški, pripravljeni ali konzervirani po postopkih, navedenih v poglavjih 7, 8 ali 11; (b) masti in olja rastlinskega izvora (poglavje 15); (c) prehrambni proizvodi, ki vsebujejo več kot 20 mas.
% klobas, mesa, klavničnih proizvodov, krvi, insektov, rib ali rakov, mehkužcev ali drugih vodnih nevretenčarjev ali katere koli kombinacije teh proizvodov (poglavje 16); (d) pekovski izdelki in drugi proizvodi iz tar. št.
1905, ali (e) homogenizirani sestavljeni prehrambni proizvodi iz tar. št. 2104. 2.
Tar. št.
2007 in 2008 ne zajemata sadnih želejev, sadnih past, s sladkorjem prevlečenih mandljev ali podobno v obliki sladkornih proizvodov (tar. št.
1704), ali čokoladnih proizvodov (tar. št. 1806). 3.
Tar. št.
2001, 2004 in 2005 obsegajo glede na primer samo tiste proizvode iz poglavja 7 ali iz tar. št.
1105 ali 1106 (razen moke, zdroba in prahu iz proizvodov iz poglavja 8), ki so bili pripravljeni ali konzervirani po drugačnih postopkih, kot so navedeni v opombi 1(a). 4.
Paradižnikov sok z vsebnostjo suhe snovi 7 mas.
% suhe snovi ali več se uvršča pod tar. št. 2002. 5.
Pri tar. št.
2007 je z izrazom „dobljeni s toplotno obdelavo“ mišljena obdelava s toploto pri atmosferskem tlaku ali pri znižanem tlaku, ki zviša viskoznost izdelka z znižanjem vsebine vode ali na druge načine. 6.
Pri tar. št.
2009 so z izrazom „sokovi, nefermentirani, in ki ne vsebujejo dodanega alkohola“ mišljeni sokovi z deležem alkohola do vključno 0,5 vol. % (glej opombo 2 k poglavju 22).
Opombe k podštevilkam 1.
Za namen tar. podšt.
2005 10 izraz „homogenizirane vrtnine“ pomeni proizvode iz vrtnin, popolnoma homogenizirane, pripravljene za prodajo na drobno kot hrana, primerna za dojenčke ali majhne otroke ali za dietetične namene, v embalaži z neto maso do vključno 250 g.
Pri uporabi te definicije se ne upoštevajo majhne količine katerih koli sestavin, ki so dodane tem proizvodom kot začimbe, konzervansi ali v druge namene.
Ti proizvodi lahko vsebujejo majhne količine vidnih delcev vrtnin.
Tar. podšt.
2005 10 ima prednost pred vsemi drugimi tarifnimi podštevilkami tar. št. 2005. 2.
Za namen tar. podšt.
2007 10 izraz „homogenizirani proizvodi“ pomeni proizvode iz sadja, popolnoma homogenizirane, pripravljene za prodajo na drobno kot hrana, primerna za dojenčke ali majhne otroke ali za dietetične namene, v embalaži z neto maso do vključno 250 g.
Pri uporabi te definicije se ne upoštevajo majhne količine katerih koli sestavin, ki so dodane tem proizvodom kot začimbe, konzervansi ali v druge namene.
Ti proizvodi lahko vsebujejo majhne količine vidnih delcev sadja.
Tar. podšt.
2007 10 ima prednost pred vsemi drugimi tarifnimi podštevilkami tar. št. 2007. 3.
Za namen tar. podšt.
2009 12, 2009 21, 2009 31, 2009 41, 2009 61 in 2009 71, izraz „brix vrednost“ pomeni neposredni odčitek stopinj brix z brix hidrometra ali refrakcijskega indeksa, izraženega v odstotkih saharoze, odčitanega z refraktometra, pri temperaturi 20 °C ali korekcijo na 20 °C, če je odčitavanje potekalo pri drugi temperaturi.